CELEX: 62014CA0006
Language: fi
Date: 2015-02-26 00:00:00
Title: Asia C-6/14: Unionin tuomioistuimen tuomio (ensimmäinen jaosto) 26.2.2015 (ennakkoratkaisupyyntö, jonka on esittänyt Oberster Gerichtshof – Itävalta) – Wucher Helicopter GmbH ja Euro-Aviation Versicherungs AG v. Fridolin Santer (Ennakkoratkaisupyyntö — Asetus (EY) N:o 785/2004 — Lentoliikenteen harjoittajat ja ilma-alusten käyttäjät — Vakuutukset — Vaatimukset — Matkustajan ja miehistön jäsenen käsitteet — Helikopteri — Sellaisen henkilön kuljetus, joka on lumivyöryjen räjäyttämällä käynnistämisen asiantuntija — Työn puitteissa tapahtuneen lennon aikana kärsitty vahinko — Korvaus)

27.4.2015   
            
            
               FI
            
            
               Euroopan unionin virallinen lehti
            
            
               C 138/18
            
         Unionin tuomioistuimen tuomio (ensimmäinen jaosto) 26.2.2015 (ennakkoratkaisupyyntö, jonka on esittänyt Oberster Gerichtshof – Itävalta) – Wucher Helicopter GmbH ja Euro-Aviation Versicherungs AG v. Fridolin Santer
   (Asia C-6/14) (1)
   
   ((Ennakkoratkaisupyyntö - Asetus (EY) N:o 785/2004 - Lentoliikenteen harjoittajat ja ilma-alusten käyttäjät - Vakuutukset - Vaatimukset - Matkustajan ja miehistön jäsenen käsitteet - Helikopteri - Sellaisen henkilön kuljetus, joka on lumivyöryjen räjäyttämällä käynnistämisen asiantuntija - Työn puitteissa tapahtuneen lennon aikana kärsitty vahinko - Korvaus))
   (2015/C 138/23)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Valittajat: Wucher Helicopter GmbH ja Euro-Aviation Versicherungs AG
   
      Vastapuoli: Fridolin Santer
   
      Tuomiolauselma
   
   
               1)
            
            
               Lentoliikenteen harjoittajia ja ilma-alusten käyttäjiä koskevista vakuutusvaatimuksista 21.4.2004 annetun Euroopan parlamentin ja neuvoston asetuksen (EY) N:o 785/2004 3 artiklan g alakohtaa on tulkittava siten, että yhteisön lentoliikenteen harjoittajan hallussa olevan helikopterin kyydissä oleva henkilö, jota kuljetetaan hänen työnantajansa ja tämän lentoliikenteen harjoittajan välisen sopimuksen nojalla pääasiassa kyseessä olevan kaltaisen tietyn työn suorittamista varten, on kyseisessä säännöksessä tarkoitettu matkustaja.
            
         
               2)
            
            
               Tiettyjen kansainvälistä ilmakuljetusta koskevien sääntöjen yhtenäistämisestä Montrealissa 28.5.1999 tehdyn, Euroopan yhteisön 9.12.1999 EY 300 artiklan 2 kohdan nojalla allekirjoittaman ja Euroopan yhteisön puolesta neuvoston 5.4.2001 tekemällä päätöksellä 2001/539/EY hyväksytyn yleissopimuksen 17 artiklaa on tulkittava siten, että henkilö, joka kuuluu asetuksen N:o 785/2004 3 artiklan g alakohdassa tarkoitetun matkustajan käsitteen alaan, kuuluu myös kyseisen yleissopimuksen 17 artiklassa tarkoitetun matkustajan käsitteen alaan, kun kyseistä henkilöä on kuljetettu yleissopimuksen 3 artiklassa tarkoitetun kuljetussopimuksen perusteella.
            
         
      (1)  EUVL C 129, 28.4.2014.